
                                                            Avizat Serviciul Juridic
                                                            Prin raport de avizare nr. ________ / ___________
		

Raport de specialitate
privind aprobarea trecerii terenului în suprafață de 588 mp, având NC 69697, din domeniul publical Municipiului Drobeta Turnu Severin în domeniul privat al Municipiului Drobeta Turnu Severin  și completării Anexei nr. 1 la HCL nr. 21/1999 privind delimitarea domeniului public de domeniul privat                                                 al Municipiului Drobeta Turnu Severin


            Prin referatul de aprobare nr._______/____________, Viceprimarul Municipiului Drobeta Turnu Severin, domnul Daniel Cîrjan,propune adoptarea proiectului de hotărâre privind aprobarea trecerii terenului în suprafață de 588 mp, având NC 69697, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin  și completării Anexei nr. 1 la HCL nr. 21/1999 privind delimitarea domeniului public de domeniul privat al Municipiului Drobeta Turnu Severin.
I. Informații generale
	Proiectul de hotărâre propus are ca scop aprobarea trecerii terenului în suprafață de 588 mp, având NC 69697, din domeniul public in domeniul privat al Municipiului Drobeta Turnu Severin, în speță :  
a. Teren în suprafață de 588 mp, înscris în CF 69697, având NC 69697, situat în
[bookmark: _Hlk119943505]Municipiul Drobeta Turnu Severin, Aleea Marinei FN, județul Mehedinți cu următorii vecini:   Nord – NC 64178, Lot 1- NC 69696;
              Est – Lot 1- NC 69696;
              Sud – NC 50042;
              Vest – NC 61551;
b. Din certificatul de urbanism nr. 1232/15.11.2022 rezultă că:
- terenul identificat cu NC 69697  este situat în Municipiul Drobeta Turnu 
Severin, Aleea Marinei FN, este proprietatea acestuia și face parte din domeniul public (regimul juridic);
           - terenul are categoria de folosință curți construcții (regimul economic) și este situat în UTR 29, cu un POT propus de 85% și sunt permise construcții de locuințe individuale, anexe cu funcțiuni complementare zonei de locuit – bucătării de vară, magazii, garaje - spații comerciale, instituții publice și servicii, construcții pentru activități nepoluante;   
         - sunt permise consolidări, supraetajări, reparații, modernizări la construcții existente sau alte funcții complementare;
	c. Acest teren nu face parte din categoria ariilor protejate de lege, conform adresei Agenției Naționale pentru Protecția Mediului Mehedinți nr. 13148/43632/16.11.2022;

	II. Necesitatea și oportunitatea proiectului
	Terenul respectiv nu mai este de uz sau interes public din următoarele considerente:
- este situat în intravilanul Municipiului Drobeta Turnu Severin, Aleea Marinei FN, județul Mehedinți, pe teren neexistând instalații, electrice, sanitare supraterane sau subterane, de asemenea, pe teren nu sunt amplasate piețe, căi de comunicație, alei stradale, parcuri publice, monumente. Totodată, precizăm că imobilul teren menționat nu este situat în situl arheologic – Orașul Roman Drobeta. 
- nu este afectat uzului direct pentru public, în prezent este un teren viran, iar prin formă și poziționare nu poate constitui obiect pentru realizarea unor obiective sau servicii de interes public deoarece este limitrof la Sud pe toată lungimea cu terenuri proprietate privată, la Nord este limitrof cu imobilul teren identificat prin NC 69724- domeniu privat.
Deasemenea, în ceea ce privește forma arătăm că terenul se prezintă sub forma literei Z și se află într-un cartier rezidențial fiind situat la intersecția străzii Roșiori cu Aleea Marinei, iar pe de altă parte terenul are un POT propus de 85 % ceea ce înseamnă că din suprafața de 588 mp pot fii construiți numai o suprafața de 499,8 mp, în această suprafață fiind obligatoriu realizate 2-3 intrări-ieșiri și căi de acces care să aibă o lățime de cel puțin 5 m care să asigure accesul autospecialelor ISU, conform normelor privind securitatea la incendiu la care se adaugă și necesitatea realizării unor locuri de parcare auto pentru a evita congestionarea traficului pe str. Roșiori și Aleea Marinei. 
- prin strategia de utilizare eficientă a patrimoniului municipiului Drobeta Turnu Severin s-au stabilit zonele de interes: locuințe,patrimoniu istoric și cultural (Centru – Vechi), zona promenadă – Crișan, dezvoltare economică industrială prin atragerea de noi investiții - zona Cora (continuarea zonei ce a aparținut unor întreprinderi de stat.), terenul în discuție fiind situat în zona de interes – locuințe;
	Prin urmare, suprafața de 588 mp face parte din zona de locuințe și nu este prevăzută pentru investiții de interes public, drept pentru care considerăm că este necesară trecerea terenului menționat din domeniul public în domeniul privat al municipiului.
	În considerarea elementelor prezentate, ținând cont de necesitatea și oportunitatea trecerii terenului menționat despre care facem vorbire din domeniul public în domeniul privat al municipiului se impune adoptarea proiectului de hotărâre în discuție.




III. Analiza  economico-financiară

	Prin trecerea acestui teren în domeniul privat al municipiului se creează un mediu propice valorificării lui din punct de vedere patrimonial, aducând  un plus la bugetul local prin obținerea de venituri cu titlu de chirii sau redevențe, terenul nefiind utilizat în prezent, iar prin realizarea trecerii din domeniul public în domeniul privat se răspunde inclusiv unor necesități ale cetățenilor municipiului.

IV.  Beneficiul pentru comunitate
	Prin trecerea terenului menționat din domeniul public în domeniul privat al Municipiului Drobeta Turnu Severin se creează premisele dezvoltării economice și arhitectonice a zonei în care este amplasat acesta.

V.  Legalitatea 
	Susținerea proiectului din punct de vedere legal este fundamentata pe dispozițiile art. 84, art. 129  alin. 1, alin. 2 lit. (c), art. 139 alin. 1, alin. 2, alin. 3 lit. g, art. 196, alin. 1 lit. (a) si ale art. 361 alin. 2, 3 și 4 din O.U.G. nr. 57/05.07.2019 privind Codul administrativ;
	În acest sens, în conformitate cu dispozițiile art. 136 alin. 8 lit. b din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la proiectul de hotărâre pentru trecerea terenului în suprafață de 588 mp, cu NC 69697, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin  și completării Anexei nr. 1 la HCL nr. 21/1999 privind delimitarea domeniului public de domeniul privat al Municipiului Drobeta Turnu Severin.
	Proiectul de hotărâre cu întreaga documentație va fi supus spre dezbatere și aprobare în ședința ordinară a Consiliului Local al Municipiului Drobeta Turnu Severin.

Atașăm prezentului raport :
-	Extrasul de carte funciară pentru informare ;
-	Certificatul de urbanism;
-	Planul de amplasament și delimitare a imobilului;
-	Adresa Agenției Naționale pentru Protecția Mediului Mehedinți.
-      Extras ortofotoplan privind Orașul Roman Drobeta


          Director,               Șef Serviciu Administrare Terenuri,                 Inspector,
     Radu Lăpădat                               Felix Nuhaiu                              Valentin Zimța              

